Berlingske Tidende, 1814-02-14
Kiøbenhavn, den 14de Februar. De hindringer, som Aarstiden vedbliver at lægge i Veien for Samfærselen med Fastlandet, have hidtil forsinket Udvexlingen af Rat sicationerne paa den Fredsfraktat, som den 14de i f. M. er afsluttet i Kiel mellem Deres Majestæter Kongen af Danmark og Kongen af Storbrittannien og Jsland. For imidlertid at tilfredsstille Publikums billige Ønske, at kiende denne Traktats Jndhold, meddeles den herved i Udtog: Fra det Øieblik, da Traktaten er underskrevet, skal det være Fred og Venskab mellem de danske og storbrittanniske Stater og giensidige Undersaatter i alle Verdens Deele. Priser, som efter benævnte Tid maatte være gjorte, gives de giensidige Eiere tilbage. - Saasnart Ratifikationerne ere udvexlede, gives fra begge Sider Krigsfangerne tilbage i Masse. - Alle Kongelige Besiddelser og Kolonier, som under Krigen ere erobrede ved de brittiske Vaaben, gives tilbage. Herfra undtages blot Øen Helgoland. - Ved Koloniernes Tilbagegivelse følges de samme Regler og Grundsætninger, som i den Henseende bleve antagne i Aaret 1801. Anholt gives tilbage inden een Maaned efter Ratifikationen, med mindre Aarstiden og Skibsfartens Vanskelighed giøre det umueligt. - Kongen af Storbrittannien for pligter sig til at anvende Sine bona officia hos Sine Allierede, Kilseren af Rusland og Kongen af Preussen, for at deres Forbindelsen, med Kongen af Dannemark kunne fornyes paa samme Maade, som før Krigen. J Tillid dertil samtykker Kongen af Dannemark i at lade Fiendtlighederne med begge benævnte Magter strax ophøre. Alle Priser, der ere gjorte efter denne Traktats Underskrift, skulle gives tilbage, i Forventning af en fuldkommen Reciprocitet i denne Henseende. - Hs. Majestæt Kongen af Dannemark samtykker i at tage virksom Deel i de allierede Magters nærværende Krig mod Frankrig, og at stille et Korps af 10,000 Mand, der forener sig med den nordtydske Armee under umiddelbar befaling af Sverrigs Kronprinds, og som sættes paa samme Fod og i alle Henseender behandles paa samme Maade, som de svenske Tropper, der udgjøre en Deel af benævnte Armee. Kongen af Engelland forpligter sig til fra Sin Side at udrede til Kongen af Dannemark, for bemeldte Korpses Sold og Underholdning, en vis Sum, som bliver at betale maanellig i indeværende Aar, i et Forhold af 400,000 Pd. Sterling aarlig, at regne fra den Dag, da det sættes under Kronprindsen af Sverrigs befaling. - Handelsforholdene mellem begge Staters Undersaatter indtræde paa ny i den sædvanlige Orden, ligesom før Krigens Begyndelse; og man vil, saasnart mueligt, enes om at give disse Forhold meer Fasthed og Udvidelse. - Kongen af Dannemark vil, saavidt det beroer paa Ham, bidrage til Kongen af Engellands og den brittiske Nations Ønske, at see Slavehandelen for stedse afskaffet; og vil til den Hensigt paa den kraftigste Maade forbyde alle Sine Undersaatter at have Deel i denne Handel. - Kongen af Storbritannien lover, at ville i Forening med Kongen af Sverrig anvende Sine bona officia hos de allierede Magter og ved den almindelige Fred, for at forskaffe Danmark en passende Skadesløsholdelse for Kongeriget Norge. - Strax efter denne Traktats Ratifikation skal det Beslag hæves, som er bleven lagt paa de af de giensidige Undersaatters Eiendomme, som endnu ikke maatte være blevet konfiskerede eller priisdømte - Ved en Alliance Traktat, sluttet i Stokholm den 3die Marts 1813, har Kongen af Sverrig forpligtet Sig til, i en Række af 20 Aar at indrømme de Kongl. brittiske Undersaatter Oplagsret i Stralsunds Havn for alle de Varer, Frembringelser og Handelsartikler enten fra Storbritannen eller sammes Kolonier, der ere indladede i brittiske eller svenske Skibe, imod at deraf betales en Oplagsafgivet af 1 Procent af Værden for Jndførselen, og ligesaameget for Udførselen. Som Hertug, af Pommern lover Hs. Majestæt Kongen af Dannemark at opfylde denne Bestemmelse, med den Forandring, at der istedet for svenske sættes danske Skibe. - Alle foregaaende Freds- og HandelsTraktater mellem Kongerne af Dannemark og Storbritannien ere ved nærværende Traktat fornyede og igien satte i Kraft, forsaavidt de er stride mod nærværende Traktats Bestemmelser.